ปจด.มาล่าสุด6/7/22 มีการหลั่งในไปวันที่28/7/22และหลังจากนั้นอีกหลายครั้ง จนวันนี้ปจด.มาช้า12วัน เช้ามาเจอเมือกๆสีน้ำตาล ตรวจก่อนหน้านี้ขีดเดียว ก่อนหน้านี้ประมาณ1อาทิตย์กว่าๆมีอาการเจ็บนมปวดท้องน้อย แต่ตอนนี้ไม่มีอาการเเล้ว อยากทราบว่ามีโอกาสท้องไหมคะ อยากมีน้อง
สวัสดีค่ะ หากประจำเดือนมาวันที่ 6 ก.ค. แล้วได้มีเพศสัมพันธ์วันที่ 28 ก.ค. และอีกหลายวันต่อมา อาจอยู่ในระยะปลอดภัยหรือไม่ก็ได้ส่วนการตรวจหาการตั้งครรภ์นั้น หากยังไม่เกิน 2 สัปดาห์ นับจากที่ได้มีเพศสัมพันธ์ครั้งสุดท้ายไป ถือว่าผลที่ได้ยังไม่แน่นอน อาจต้องตรวจซ้ำดูอีกครั้งค่ะสำหรับเมือกสีน้ำตาลในวันนี้ อาจเป็นเลือดประจำเดือนที่กำลังจะเริ่มมาก็ได้ ดังนั้น หาก 1-2 วันต่อมา ได้มีเลือดสีแดงออกมา ก็แสดงว่าเป็นประจำเดือน และไม่ได้มีการตั้งครรภ์เกิดขึ้น แต่หากยังคงไม่มีประจำเดือนมา ก็ต้องตรวจหาการตั้งครรภ์ซ้ำดูอีกครั้งค่ะทั้งนี้ หากต้องการที่จะตั้งครรภ์ ก็ควรมีเพศสัมพันธ์ในช่วงประมาณกึ่งกลางของรอบเดือน ซึ่งเป็นช่วงที่ไข่ตก แต่หากมีระยะห่างระหว่างรอบประจำเดือนที่ไม่แน่นอน ก็อาจใช้ชุดตรวจหาวันไข่ตกช่วยค่ะ ซึ่งสามารถซื้อได้ตามร้านขายยาค่ะ